इस गाने का विचार धनुष को कैसे आया. धनुष कहते हैं, "भारत में हर कोई सचिन का प्रशंसक है और मैं खुद भी उनका बहुत बड़ा प्रशंसक हूं. एक प्रोडक्ट कंपनी ने मुझे सचिन के लिए एंथम बनाने का ज़िम्मा सौंपा. सचिन के लिए एंथम बनाना मेरे लिए गर्व की बात है. तो मैंने तुरंत हाँ कर दी और कहा कि मैं इसके लिए पैसे नहीं लूंगा."धनुष कहते हैं कि इस गाने को लेकर इससे जुड़े सभी लोगों में एक अलग जोश था और वो कुछ ज़्यादा ही उत्साहित थे.जब उनके पूछा गया कि क्या सचिन ने उनका ये गाना सुना है तो धनुष ने कहा, "मुझे अभी इस बारे में नहीं पता है. लेकिन मेरा मकसद ये कभी नहीं रहा भी नहीं. मेरा मकसद सिर्फ इतना था कि मैं एक ऐसा गाना बना पांऊ जो सचिन के सभी चाहनेवाले एकसाथ गा सकें."धनुष की चाहत है कि वो एक बार सचिन से मिलें. तो क्या धनुष किसी और खिलाड़ी के लिए भी इस तरह का गाना बनाना चाहेंगे. इस सवाल के जवाब में धनुष कहते हैं कि वो अगर किसी के लिए कोई एंथम बना सकते थे तो सिर्फ सचिन हैं इसके अलावा वो किसी भी खिलाड़ी के लिए कोई एंथम नहीं बना पाएंगे.ग़ौरतलब है कि धनुष सुपर स्टार रजनीकांत के दामाद हैं और उनके गाने 'कोलावेरी डी' ने इंटरनेट पर धमाल मचाया था और लोकप्रियता के नए आयाम छुए थे.इसी गाने के बाद धनुष अपनी एक अलग पहचान बनाने वाले में कामयाब रहे थे.